पहली इनिंग के बारे में बात करते हुए तेंदुलकर ने बताया, 'जब मैं ड्रेसिंग रूम में वापस आया तो मुझे लगा ये मेरे बस की बात नहीं है। मैंने ड्रेसिंग रुम के कई साथियों से इस बारे में बात की। सबने कहा कि थोड़ा समय दो, ये मत सोचों कि पहली बॉल से मारना ही शुरू करना है। यह इंटरनेशनल क्रिकेट है और आप शायद विश्व के सबसे बेहतर बॉलिंग अटैक के सामने खेल रहे हैं। थोड़ा रेसपेक्ट तो बॉलर्स को देनी पड़ेगी बाद में चीजें अपने आप होना शुरू हो जाएंगी।'